Landsnet var tilbúið að hefja framkvæmdir á Sauðárkrókslínu , sem brást gjörsamlega í óveðrinu í liðinni viku , í fyrra en verkið tafðist vegna leyfisveitinga . Rafmagn fór af Skagafirði í óveðrinu á þriðjudag og var raforkuskömmtun á Sauðárkróki í tvo daga . Það þýddi mikla röskun á öllu bæjarlífinu , ekki var hægt að reiða sig á rafkyndingu , fjarskipti rofnuðu og starfsemi fyrirtækja lá niðri . Skagfirðingar reiða sig á Sauðárkrókslínu sem brást gjörsamlega í óveðrinu . Hún er orðin 40 ára gömul en Sigfús Ingi Sigfússon , sveitarstjóri Skagafjarðar , sagði í Sprengisandi á Bylgjunni í morgun að bæjarfélagið hefði í tíu ár legið í yfirvöldum að gerðar yrðu úrbætur á línunni . Sigfús sagði ekki átta sig á því hvers vegna framkvæmdir hefðu ekki hafist fyrr . Hún hafi ekki verið umdeild og enginn sett sig á móti því að hún yrði lögð í jörðu . Framkvæmdir hófust við lagfæringar á línunni í haust . Guðmundur Ingi Ásmundsson forstjóri Landsnets sagði á Sprengisandi að hefði nýja línan verið til taks hefði aðeins orðið rafmagnslaust í skamma stund . „ Það tekur mjög langan tíma að klára alla ferlana . Í þessu Sauðárkróksferli vorum við búin að full fjármagna okkur árið 2017 og ætluðum að klára framkvæmdir á síðasta ári . En leyfin voru að koma síðasta haust , “ sagði Guðmundur Ingi . Leyfin sem um ræðir voru frá sveitarfélaginu sjálfu og vörðuðu breytingar á aðalskipulagi . Guðmundur sagði Landsnet hafa beðið í tvö og hálft ár eftir leyfinu . „ Leyfin komu ekki fyrr en í haust og við hófum framkvæmdir mánuði seinna . “ Sveitarstjórn Skagafjarðar bendir á að Sauðárkrókslína 2 hafi verið inni aðalskipulagi frá 2012 . Landsnet sótti um breytingar 2017 sem sveitarfélagið afgreiddi síðan í apríl 2019 . Landsneti hafi ekki sótt um framkvæmdaleyfi fyrr en 18. júlí 2019 sem sveitarstjórnin afgreiddi 31. júlí . Fréttin var uppfærð kl. 15:40 með athugasemd frá sveitarstjórn Skagafjarðar .